LEHDISTÖTIEDOTE
15.4.2019
julkaisuvapaa heti

**DREAM & FLY – THE EHRLICH BROTHERSIN UUSI SHOW PALAA HARTWALL ARENALLE**

**Viime viikolla loppuunmyydylle Hartwall Arenalle esiintyneet saksalaiset supertähdet, taikuriveljekset Ehrlich Brothers, palaavat Suomeen kesällä 2020 uuden shownsa kera.**

**”Dream & Fly” -show nähdään Hartwall Arenalla 6. kesäkuuta 2020. Shown liput ovat jo myynnissä Ticketmasterissa.**

Loppuunmyytyjä katsomoita ympäri Eurooppaa villinnyt Ehrlich Brothers hurmasi suomalaisyleisön loppuunmyydyllä Hartwall Arenalla viime viikon perjantaina. Katso kuvat modernista ja rockhenkisestä esityksestä [**täältä**](https://media.livenation.fi/fi/artists/ehrlich-brothers). Nyt luvassa on jatkoa, kun karismaattiset veljekset Chris ja Andreas palaavat Suomeen ensi vuonna uuden ”Dream & Fly” –nimisen show’n kanssa.

Ensivuoden ”Dream & Fly” -show on isompi kuin yksikään aiemmin kiertäväksi suunniteltu taikashow. Perinteisen esiintymislavan lisäksi kiertuetta varten on rakennettu myös toinen lava, joka sijaitsee suoraan yleisön keskellä. Uskomattomassa esityksessään nämä taikuuden rokkistarat mm. loihtivat esiin oikean Lamborghinin. Luultavasti jopa James Bond olisi kateellinen nähdessään upean auton nousevan ilmaan ja lentävän katsomon yli. Toinen temppu täyttää puolestaan jokaisen lapsen unelman: maailman suurin karkkilaatikko ilmestyy lavalle ja lennättää karkit suoraan yleisön syliin! Uusi elementti showssa on myös se, että tällä kertaa saksalainen taikurikaksikko saapuu lavalle oman live-bandinsä kanssa. Show on valtava- tarvitaan kokonaista 20 rekkaa kuljettamaan kaikki tarvittava tätä esitystä varten.

Andreas & Chris Ehrlich odottavat itse kovin kiertueen aloittamista: ”*Olemme kuin lapsia- niin valtavan innoissamme olemme!”*Kuuluisa Ehrlich Brothers -taikurikaksikko on lumonnut jo miljoonia ihmisiä edellisillä esityksillään ”Magic: Live your dreams” sekä ”Fascination”, joka vieraili ensi kertaa Suomessa viime viikolla. Ehrlich Brothers järjesti itse ensimmäisen kiertueensa Saksassa vuonna 2012 ja möivät jo tuolloin yli 50 000 lippua. Tämän jälkeen valtavaksi ilmiöksi noussut Ehrlich Brothers on kiertueillaan myynyt jo yli 2 miljoonaa lippua, esiintynyt Prinssi Charlesille tämän 70-vuotissyntymäpäiväksi järjestetyssä konsertissa ja päässyt Guinnessin ennätystenkirjaan esiintymällä isolla jalkapallostadionilla Frankfurtissa liki 40 000 katsojalle.

**SHOW:**
Dream & Fly
La 6.6.2020
Hartwall Arena, Helsinki
Ovet klo 17.00, show klo 18.30

**LIPUT:**Palvelumaksuineen alkaen
Aikuiset: 45 / 64 / 81 €
Lapset 31 / 41 / 54 €
Ticketmasterista.

[www.ehrlichbrothers.com](http://www.ehrlichbrothers.com)
[www.livenation.fi](http://www.livenation.fi)
<https://youtu.be/hSKdh0XvvX8>